CELEX: 62017CA0643
Language: fi
Date: 2019-03-07 00:00:00
Title: asia C-643/17: Unionin tuomioistuimen tuomio (kuudes jaosto) 7.3.2019 (ennakkoratkaisupyyntö, jonka on esittänyt Supremo Tribunal Administrativo — Portugali) — Suez II Water Technologies & Solutions — Portugal Unipessoal Lda, aiemmin GE Power Controls Portugal — Material Eléctrico Lda, sittemmin GE Power Controls Portugal — Unipessoal Lda v. Fazenda Pública (Ennakkoratkaisupyyntö — Tulliliitto — Asetus (ETY) N:o 2913/92 — 37 artikla — Yhteisön tullikoodeksi — Asetus (ETY) N:o 2454/93 — 313 artikla — Tavaroiden tullioikeudellinen asema — Tavaroiden yhteisöasemaa koskeva olettama)

29.4.2019   
            
            
               FI
            
            
               Euroopan unionin virallinen lehti
            
            
               C 148/4
            
         
      Unionin tuomioistuimen tuomio (kuudes jaosto) 7.3.2019 (ennakkoratkaisupyyntö, jonka on esittänyt Supremo Tribunal Administrativo — Portugali) — Suez II Water Technologies & Solutions — Portugal Unipessoal Lda, aiemmin GE Power Controls Portugal — Material Eléctrico Lda, sittemmin GE Power Controls Portugal — Unipessoal Lda v. Fazenda Pública
      (asia C-643/17) (1)
      
      (Ennakkoratkaisupyyntö - Tulliliitto - Asetus (ETY) N:o 2913/92 - 37 artikla - Yhteisön tullikoodeksi - Asetus (ETY) N:o 2454/93 - 313 artikla - Tavaroiden tullioikeudellinen asema - Tavaroiden yhteisöasemaa koskeva olettama)
      (2019/C 148/04)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal Administrativo
      
         Pääasian asianosaiset
      
      
         Valittaja: Suez II Water Technologies & Solutions — Portugal Unipessoal Lda, aiemmin GE Power Controls Portugal — Material Eléctrico Lda, sittemmin GE Power Controls Portugal — Unipessoal Lda
      
         Vastapuoli: Fazenda Pública
      
         Tuomiolauselma
      
      Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93, sellaisena kuin se on muutettuna 12.1.1998 annetulla komission asetuksella (EY) N:o 75/98, 313 artiklaa on tulkittava siten, että pääasiassa kyseessä olevien kaltaisia tavaroita, joita kolmansiin maihin sijoittautuneet yhtiöt ovat toimittaneet unionin tullialueelle sijoittautuneelle yhtiölle siellä käytettäväksi ja joista ne ovat lähettäneet laskun, on pidettävä yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna 19.12.1996 annetulla Euroopan parlamentin ja neuvoston asetuksella (EY) N:o 82/97, 37 artiklassa tarkoitettuina unionin tullialueelle tuotuina tavaroina, joita koskee tämän vuoksi asetuksen N:o 2454/93, sellaisena kuin se on muutettuna asetuksella N:o 75/98, 313 artiklan 2 kohdan a alakohdassa säädetty poikkeus, jolloin yhteisötavaroiden asema tunnustetaan tavaroille vasta, kun on esitetty näyttöä siitä, että tavarat ovat käyneet läpi luovutusta vapaaseen liikkeeseen unionin tullialueella koskevan menettelyn.
      
         (1)  EUVL C 52, 12.2.2018.